
                                      KĖDAINIŲ RAJONO SAVIVALDYBĖS TARYBA   
				
SPRENDIMAS
DĖL GATVIŲ PAVADINIMŲ PELĖDNAGIŲ SENIŪNIJOS 
PELĖDNAGIŲ KAIME PAKEITIMO 

2021 m. vasario 26 d. Nr. TS-44
                                                                      Kėdainiai

Vadovaudamasi Lietuvos Respublikos vietos savivaldos įstatymo  6 straipsnio 27 punktu, 16 straipsnio 2 dalies 34 punktu, Lietuvos Respublikos Vyriausybės 2020 m. spalio 14 d. nutarimu Nr. 1149 „Dėl Kėdainių rajono savivaldybės gyvenamųjų vietovių pavadinimų pakeitimo, gyvenamųjų vietovių nustatymo ir pavadinimų joms suteikimo, gyvenamųjų vietovių panaikinimo ir teritorijų ribų nustatymo“, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms0000, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 6 ir 15 punktais, atsižvelgdama į Pelėdnagių seniūnijos 2021 m. sausio 25 d. raštą  Nr. 6-6 „Dėl gatvių pavadinimų suteikimo“, Kėdainių rajono savivaldybės taryba  n u s p r e n d ž i a:
Pakeisti gatvių pavadinimus Pelėdnagių seniūnijos Pelėdnagių kaime pasikeitus gatvių priklausomybei gyvenamajai vietovei: Centrinė gatvė, Ryto gatvė, Rožių takas, Medikų gatvė, Šlaito takas, Vyturių gatvė, Tulpių takas, Žvejų takas, Rasos takas, Miško gatvė, Chemikų gatvė, Vidurio gatvė, Saulėlydžio alėja (pridedama schema).



Savivaldybės meras 								         Valentinas Tamulis 

